955-2022

|  |  |
| --- | --- |
| **05.06.**  **nedjelja** | Okupljanje grupe u Sukoišanskoj ulici u Splitu u 03,30 sata. Ukrcaj u autobus i polazak prema Dubrovniku. Po dolasku u zračnu luku prijava na let za Atenu u 09,55 sati. Dolazak u atensku zračnu luku u 12,30 sati po lokalnom vremenu. Ukrcaj u autobus i polazak prema hotelu. Smještaj i kraći odmor. Odlazak sa voditeljem putovanja do trga Monastirakis mnoštvom taverni, trgovina i suvenirnica. Slobodno vrijeme za osobne programe. Povratak u hotel. Noćenje. |
| **06.06.**  **ponedjeljak** | Doručak. Odlazak u poludnevni razgled grada u pratnji lokalnog vodiča: *Omonia i Sintagma* – glavni gradski trgovi, *Hadrijanovi stupovi, Platonova akademija, Apolonov spomenik, Grob neznanog junaka, antički stadion na kojem su održane prve Olimpijske igre*, ... Nakon razgleda odlazak do *Akropole*, kompleksa antičkih građevina smještenih na visokoj ravnoj stijeni koja je 1987. god. upisana na UNESCO-v popis mjesta svjetske baštine u Europi kao jedno od najvažnijih spomenika europske kulturne baštine. Nakon razgleda slobodno vrijeme za osobne programe. Mogućnost odlaska na organiziranu večeru u tradicionalni grčki restoran sa folklornim programom. Noćenje. |
| **07.06.**  **utorak** | Doručak. Po želji grupe odlazak autobusom u pratnji lokalnog vodiča na cjelodnevni izlet u pokrajinu *Argolidu* koja je smještena na poluotoku Peloponezu sa uključenim ručkom. Vožnja preko *Korintskog kanala* koji povezuje Jonsko i Egejsko more. Kraće zaustavljanje za fotografiranje na mostu. Nastavak vožnje do *Epidaurusa*, najpoznatijeg antičkog lječilišta i svetišta boga Asklepija gdje se nalazi i jedno od najljepših i najbolje sačuvanih kazališta izgrađenog u 4.st.prije Krista. Zbog svoje izvrsne akustičnosti i stanja drevno kazalište koristi se i danas, posebno u okviru godišnjeg festivala Epidaurus. Nastavak vožnje do romantičnog gradića *Naupliona*, nekadašnje prijestolnice moderne Grčke. Zaštitini znak grada su njegove tri srednjovjekovne utvrde od kojih je najbolje očuvana tvrđava Palamidi iz 18.st., koju su gradili Mlečani. Kraće slobodno vrijeme za osobne programe. Nastavak vožnje do mitske Homerove ***Mikene***. Razgled nekadašnjeg najvažnijeg centra grčke civilizacije: *Akropla,* *Kiklopske zidine, Lavlja vrata, Atrejeva riznica, Agamemnonova grobnica*, ... Povratak u Atenu. Noćenje. |
| **08.06.**  **srijeda** | Doručak. Pohrana prtljage i odjava iz hotela. Slobodno vrijeme do polaska prema zračnoj luci. U dogovoreno vrijeme preuzimanje prtljage, ukrcaj u atoubus i polazak prema zračnoj luci. Prijava na let za Dubrovnik u 15,55 sati po lokalnom vremenu. Dolazak u zračnu luku u Dubrovniku u 16,35 sati. Ukrcaj u autobus i polazak prema Splitu. |

**CIJENA ARANŽMANA:**

|  |  |
| --- | --- |
| **Uplata rezervacije**: 800,00 kuna  (promjenjiva stavka - ovisna o cijeni zrakoplovne karte)  Nadoplata za 1/1 sobu: 630,00 kuna | 20 – 24 putnika **4.490,00 kuna**  15 – 19 putnika **4.690,00 kuna** |

|  |
| --- |
| **Program uključuje**: prijevoz autobusom turističke klase na relaciji Split – Dubrovnik – Split, prijevoz zrakoplovom na relaciji Dubrovnik–Atena–Dubrovnik sa uključenim zrakoplovnim pristojbama, ručnu prtljagu dimenzija 35x20x20 cm i kabinsku prtljagu dimenzija 55x40x20 cm (ukupno do max.10kg), prijevoz autobusom turističke klase prema navedenom programu, smještaj u hotelu 3\* u Ateni na bazi 3 noćenja sa doručkom, boravišnu pristojbu u hotelu, razglede prema programu putovanja, ulaznice za lokalitete koji se posjećuju planom programa, voditelja putovanja, lokalnog vodiča, putno zdravstveno osiguranje, osig. od posljedica nesretnog slučaja, jamčevinu za turistički paket aranžman i organizaciju putovanja.  **Program ne uključuje**: izlet u pokrajinu Argolida sa uključenim ručkom u restoranu i ulaznicama –80 €, večeru u lokalnom restoranu sa folklornim programom (cijena će biti objavljena naknadno, prijave u Agenciji, plaćanje na licu mjesta), ulaznice za muzeje, kulturno povijesne spomenike i lokalitete koji nisu navedeni programom, karte javnog gradskog prijevoza, troškove koji nisu navedeni programom kao i troškove osobne prirode.  **Preporuka**: uplata police od rizika otkaza putovanja: 145,00 kuna (plativo isključivo kod prve uplate)  **Napomena**: o uvjetima ulaska i boravka u Grčkoj potražite na službenoj stranici MVEP-a |

**ZA OVO PUTOVANJE JE POTREBNA OSOBNA ISKAZNICA**